Rezultate Proiect Kidibot UK

Comunitatea românească din UK este una dintre cele mai mare din toată diaspora, numărând peste un milion de români. Din dorința de a-i ajuta pe copiii noștri să păstreze legătura cu limba și literatura maternă, s-au finalizat primele 5 luni ale proiectului educațional Kidibot UK – Citim si invatam romaneste prin joaca!

Începând cu luna Iunie 2021, peste 500 de copiii români din Regat au fost implicați într-un activități de citit și învățat în limba maternă precum au și participat la cursuri online, pe platforma educațională KIDIBOT.

Copiii au învățat despre basmele românilor, despre geologie/geografie, despre proiectare 3D Tinkercad, cybersecurity și multe alte subiecte interesante.

Ei și-au creat un cont pe www.kidibot.co.uk specificând școala/localitatea unde învață din Marea Britanie, au răspuns la chestionare, dovedind că au citit lecturi în limba română, precum ”Domnul Trandafir” sau ”Harap-Alb”, că au lucrat la matematică în limba română, la științe, la educație financiară și multe altele materii curiculare și extra-curriculare. Ei sunt astfel captivați într-o lume de poveste, unde învață prin joacă, în echipă, printr-un set de 20 de motivații diferite, precum presiune social pozitivă, disonanță cognitivă, patriotism local, inspirație de la personalități, etc..

Proiectul s-a desfășurat în parteneriat cu Secretariatul General al Guvernului – Departamentul pentru Romanii de Pretutindeni.

Parteneri în proiect au fost revista Știință&Tehnică, Astroclubul București, Editura Arthur, Editura Niculescu, Editura Corint Junior.

În continuare, Kidibot UK va rămâne funcțional pe termen nelimitat!

”Împreună cu cei de la Departamentul pentru Românii de Pretutindeni, noi dorim ca prin acest proiect să putem ajuta în următorii ani peste 10,000 de copii români care sunt în UK să păstreze legătura cu limba maternă, să învețe mai mult prin joacă și să facă un mare serviciu de imagine asupra comunității românești locale. Pentru că unirea face puterea.” a declarat Alina Ferșeta, Președinta Asociației StartEvo, promotoarea Kidibot UK.

Intrarea în proiect a fost gratuită.

Despre Platforma Educațională Kidibot (www.kidibot.ro):

Îi ajută pe copii de la 6 la 18 ani să citească și să învețe mai mult prin joacă

În România Platforma Kidibot este implementată de către Asociația StartEvo

Până în acest moment a ajutat copiii din 68+% din școlile din România

Kidibot în ultimii 2 ani de zile a câștigat 25 distincții diferite, inclusiv două de la Comisia Europeană

Pe lângă România, Kidibot se regăsește și în SUA, Moldova, Canada și Italia.